Sõime õhtul terrassil torti, mina ja mu kaks kallist meest. Kmr tegi pilti ja kui ma neid pilte nüüd vaatan, siis minu ümber hõljuvad seal inglid. Teate, kuidas see on, jah? No tulge vaadake, ma näitan! Need on siuksed seletamatud mullukad, mis vahel harva pildile jäävad, meenutavad veeplekke, mis vanasti ikka negatiividele tekkisid.  Aga negatiivi pole ja objektiivi peal ka mingeid plekke pole, no üldse mingit muud seletust ei olegi kui inglid. Ma vaatasin ja mõtlesin, et kes need on ja nii hea oli olla kohe.